Legal Document

Category: 173

Text:
150. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε3/327 της 6 Απρ./2 Μαΐου 1984 (ΦΕΚ Β' 268) Εγγραφές, μετεγγραφές μαθητών στις σχολικές μονάδες της Μέσης Τεχνικής και Επαγγελματικής Εκπαίδευσης. Έχοντας υπόψη: 1.Την παρ. 3 του άρθρ. 32 του Νόμ. 1304/82 (ΦΕΚ 144 Α') "Για την επιστημονική παιδαγωγική καθοδήγηση και τη διοίκηση στη γενική και τη μέση τεχνική επαγγελματική εκπ/ση και άλλες διατάξεις". 2.Το άρθρ. 29 του Νόμ. 309/1976 (ΦΕΚ 100 Α') "Περί οργανώσεως και διοικήσεως της γενικής εκπ/σεως" 3.Τις 5/1983 και Τ.Ε.Ε. 15/1984 πράξεις του ΚΕΜΕ και 4.Την ανάγκη να διευκολυνθούν όσοι επιθυμούν να σπουδάσουν στα σχολεία της μέσης τεχνικής επαγγελματικής εκπ/σης, αποφασίζουμε: Προθεσμίες εγγραφών Άρθρ.1.-1.Οι εγγραφές των μαθητών πραγματοποιούνται το μήνα Ιούνιο και από Ι μέχρι 14 Σεπτεμβρίου. 2.Σε περίπτωση εκπρόθεσμης αίτησης, το πολύ 10 ημέρες μετά τη λήξη των εγγραφών αυτή μπορεί να εγκριθεί από τον αρμόδιο προϊστάμενο της Δ/νσης μέσης Τ.Ε.Ε. η του γραφείου εκπαίδευσης μέσης Τ.Ε.Ε. Οι απουσίες των μαθητών για το διάστημα από την έναρξη των μαθημάτων έως τη ημέρα της εκπρόθεσμης εγγραφής υπολογίζονται στο ακέραιο. 3.Στις σχολικές μονάδες των οποίων η λειτουργία αρχίζει μετά την έναρξη του σχολικού έτους, οι εγγραφές πραγματοποιούνται μέσα στο πρώτο δεκαήμερο από τη έναρξη της λειτουργίας τους. 4.Εγγραφή μαθητή σε σχολική μονάδα της μέσης Τ.Ε.Ε. επιτρέπεται αφότου ο μαθητής αποκτήσει δικαίωμα εγγραφής σ' αυτή. Φοίτηση μαθητή που δεν έχει νόμιμα εγγραφεί, απαγορεύεται. 5.Ως εγγραφή νοείται η εφάπαξ καταχώρηση στο ατομικό δελτίο των στοιχείων του μαθητή που αναφέρονται στην παρ. Ι του άρθρ. 9 του Π.Δ. 294/79. 6.Στις σχολικές μονάδες εσπερινής φοίτησης εγγράφονται οι εργαζόμενοι μαθητές. Για την εγγραφή εργαζόμενου μαθητή απαιτείται βεβαίωση του εργοδότη ή της υπηρεσίας ή αν πρόκειται για μαθητή που ασχολείται σε δική του επαγγελματική εργασία βεβαίωση της αρμόδιας αρχής ή υπηρεσίας ότι στη διάρκεια της ημέρας εργάζεται βιοποριστικά. 7.Οι δ/ντες των σχολικών μονάδων υποχρεούνται να προβαίνουν στην επαλήθευση των τίτλων σπουδών που κατατίθενται για την εγγραφή των μαθητών. Περιπτώσεις εγγραφών. Άρθρ.9.-Οι μετεγγραφές μαθητών σχολικών μονάδων μέσης Τ.Ε.Ε. πραγματοποιούνται: α)του άρθρ. 7 από την έναρξη του διδακτικού έτους ως και την τελευταία μέρα διδασκαλίας μαθητών. β)των διατάξεων του εδαφ. ζ΄ της περιπτ. Α' και εδαφ. α' και β' της  περίπτ. Β' της παρ. Ι του άρθρ. 5 ως τις 15 Οκτωβρίου κάθε χρόνου. γ)των διατάξεων των εδαφ. α' β' γ' δ' ε' και στ' της περιπτ. Α΄ της παρ. Ι και της παρ. 2 του άρθρ. 5 ως τις 25 Οκτωβρίου κάθε χρόνου, εκτός αν πρόκειται για μετεγγραφή τέκνων δημοσίων πολιτικών και στρατιωτικών υπαλλήλων ή υπαλλήλων οργανισμών δημοσίου ή ιδιωτικού δικαίου που μετατίθενται μετά τις 25 Οκτωβρίου από την πόλη της σχολικής μονάδας που φοιτούν τα τέκνα τους ή αν πρόκειται για διακοπή λειτουργίας σχολείου ή τομέα ή στην περίπτωση ιδιαίτερα σημαντικού λόγου που εκτιμάται από τον προϊστάμενο δ/νσης ή γραφείου. Διπλή φοίτηση Άρθρ.10.-Ι.Δεν επιτρέπεται η σύγχρονη φοίτηση σε σχολείο της μέσης Τ.Ε.Ε. και σε άλλο σχολείο ή σχολή της δευτεροβάθμιας εκπαίδευσης, οποιουδήποτε Υπουργείου ή σε σχολή της τριτοβάθμιας εκπαίδευσης. 2.Δεν επιτρέπεται η σύγχρονη φοίτηση σε δύο ή περισσότερους τομείς ή τμήματα ή κατευθύνσεις σχολείου της μέσης Τ.Ε.Ε. 3.Όταν γίνεται η εγγραφή, ο κηδεμόνας του μαθητή ή ο ίδιος, αν είναι ενήλικος υποβάλλει σχετική υπεύθυνη δήλωση του Ν.Δ. 105/69. Στρατευμένοι μαθητές Άρθρ.ΙΙ.-Στους στρατευμένους μαθητές της Γ' τάξης των τεχνικών και επαγγελματικών λυκείων, που παρακολουθούν μαθήματα δέσμης για τη λήψη απολυτηρίου, παρέχονται οι διευκολύνσεις που έχουν οι στρατευμένοι μαθητές της γενικής εκπαίδευσης. Κατάργηση διατάξεων Άρθρ.12.-Μετά την δημοσίευση της απόφασης τούτης παύουν να ισχύουν αι διατάξεις των άρθρ. 7,8,14,16,17,18,19 παρ. Ι του Π.Δ. 294/79 (Φ.Ε.Κ. 87-Α') του άρθρ. 2 του Π.Δ. 935/79 (Φ.Ε.Κ. 262-Α') (πλην των περιπτώσεων της παρ. 9 που αναφέρονται σε διατάξεις του Π.Δ. 294/79 που εξακολουθούν να ισχύουν) των άρθρ. 3 και 5 του Π.Δ. 952/1980 (Φ.Ε.Κ. 241 Α΄) την 10044/79 (Φ.Ε.Κ. 687-Β') ΕΙ/1331/82 (Φ.Ε.Κ. 867-Β') και ΕΙ/770/83 (Φ.Ε.Κ. 122-Β') υπουργικών αποφάσεων. Τελική διάταξη Άρθρ.13.-Η απόφαση αυτή ισχύει από το σχολικό έτος 1983-84. Άρθρ.2.-Εκτός των μαθητών που φοιτούν στα τεχνικά και επαγγελματικά λύκεια ή στις Τεχνικές και επαγγελματικές σχολές και προαγόμενοι εγγράφονται στην επόμενη τάξη, εγγράφονται: Α΄.Στα τεχνικά και επαγγελματικά λύκεια  1.Στην Α' τάξη. α)Κάτοχοι απολυτηρίου γυμνασίου του Νομ. 309/79 ή ενδεικτικού Γ' τάξης, εξαταξίου γυμνασίου. β)Πτυχιούχοι κατώτερης τεχνικής ή επαγ/κής σχολής ή σχολής μαθητείας του Ο.Α.Ε.Δ.  γ)Μαθητές τεχνικών ή επαγγελματικών σχολών (νέου τύπου) του Νόμ. 576/77). 2.Στην Β' Τάξη: α)Πτυχιούχοι Τεχνικών και επαγγ/κών σχολών (νέου τύπου) του Νόμ. 576/77. β)Κάτοχοι απολυτηρίου λυκείου γενικής εκπαίδευσης. γ)Πτυχιούχοι οποιουδήποτε τομέα τεχνικών ή επαγγελματικών λυκείων σε οποιονδήποτε τομέα τεχνικού ή επαγγελματικού λυκείου για απόκτηση άλλου πτυχίου. δ)Τελειόφοιτοι μαθητές γενικών λυκείων που δεν έχουν πάρει απολυτήριο γιατί έμειναν στην Γ' τάξη σε ένα ή περισσότερα μαθήματα. 3.Στην Γ' Τάξη: α)Κάτοχοι απολυτηρίου τεχνικού ή επαγγ/κού λυκείου που δεν πήραν πτυχίο ειδικότητας επειδή στη Γ' τάξη παρακολούθησαν δέσμη προπαρασκευαστικών μαθημάτων. Η εγγραφή αυτή πραγματοποιείται σε τμήμα του τομέα που οι μαθητές παρακολούθησαν στη Β' τάξη για να αποκτήσουν πτυχίο ειδικότητας. β)Πτυχιούχοι τεχνικών και επαγγελματικών λυκείων για απόκτηση πτυχίου του ίδιου τομέα και διαφορετικού τμήματος. γ)Μαθητές τεχνικών και επαγγελματικών λυκείων που δεν έχουν πάρει ούτε πτυχίο ειδικότητας επειδή στη Γ' τάξη παρακολούθησαν δέσμη προπαρασκευαστικών μαθημάτων ούτε απολυτήριο γιατί ως τελειόφοιτοι απέτυχαν σε ένα ή περισσότερα μαθήματα. Η εγγραφή τους πραγματοποιείται σε τμήματα του τομέα που παρακολούθησαν στη Β' τάξη. Β'.Στις τεχνικές και επαγγελματικές σχολές του Νόμ. 576/77 (νέου τύπου). Ι.Στην Α' τάξη: α)Κάτοχοι απολυτηρίου Γυμνασίου του Νόμ. 309/76 ή ενδεικτικού Γ' τάξης εξαταξίου Γυμνασίου. β)Πτυχιούχοι κατωτέρας τεχνικής ή επαγγ/κής σχολής ή σχολής μαθητείας του ΟΑΕΔ. γ)Μαθητές λυκείων γενικής η τεχνικής επαγγελματικής εκπαίδευσης. δ)Πτυχιούχοι οποιουδήποτε τμήματος των σχολών αυτών σε οποιοδήποτε τμήμα για απόκτηση άλλου πτυχίου. ε)Τελειόφοιτοι μαθητές γενικών τεχνικών  και επαγγελματικών λυκείων που δεν έχουν  πάρει απολυτήριο ή πτυχίο γιατί έμειναν στην Γ'  τάξη     σε      ένα     ή      περισσότερα     μαθήματα (Αντί για τη σελ. 444,869) Σελ. 444,869(α) Τεύχος ΣΤ113-Σελ 33 Τεχνικές και Επαγγελματικές Σχολές Μέσης Εκπαίδευσης 32.Ε.α.150 2.Στην Β' τάξη: α)Πτυχιούχοι τεχνικών και επαγγ/κών σχολών (νέου τύπου) στο ίδιο Τμήμα από το οποίο έχουν πάρει πτυχίο αλλά σε διαφορετική κατεύθυνση. β)Πτυχιούχοι τεχνικών και επαγγελματικών λυκείων για απόκτηση πτυχίου κατεύθυνσης τμήματος η οποία δεν υπάρχει ως τμήμα στον αντίστοιχο τομέα του τεχνικού ή επαγγελματικού λυκείου. Δικαιολογητικά εγγραφής. Άρθρ.3.-Για την εγγραφή μαθητή απαιτούνται τα ακόλουθα δικαιολογητικά: α)Για όλες τις περιπτώσεις του προηγούμενου άρθρου, πλην των περιπτ. Α(Ιγ, 2δ,3γ) και Β(Ιγ και ε)επικυρωμένο αντίγραφο (και όχι απλό φωτοαντίγραφο ή φωτοτυπία) του απολυτηρίου ή πτυχίου. Για την περίπτωση Α' (Ιγ) απαιτείται η υπηρεσιακή διαβίβαση στο λύκειο του τίτλου εγγραφής στη τεχνική και επαγγ/κή σχολή. Για την περίπτ. Β (Ιγ) απαιτείται η υπηρεσιακή διαβίβαση στη σχολή του ατομικού δελτίου του μαθητή. (Π.Δ. 639/82 (ΦΕΚ 130Α'). Για τις περιπτώσεις Α (2δ 3γ) και Β(Ιε) απαιτείται πιστοποιητικό σπουδαστικής κατάστασης του μαθητή από το λύκειο στο οποίο είναι τελειόφοιτος. Στις περιπτώσεις εγγραφής του προηγούμενου άρθρου αν έχει κατατεθεί ή θα καταμετρηθεί πρωτότυπος τίτλος (απολυτήριο γενικού ή τεχνικού ή επαγγελματικού λυκείου ή πτυχίο τεχνικού ή επαγγελματικού λυκείου ή τεχνικής επαγγελματικής σχολής)αυτός επιστρέφεται αν ζητηθεί με αίτηση αφού κρατηθεί επικυρωμένο αντίγραφο (όχι από φωτοαντίγραφο ή φωτοτυπία) του τίτλου από τον προϊστάμενο της σχολικής μονάδας, δίχως ο μαθητής της διαγράφεται. Για την επιστροφή του τίτλου υπογράφει σε ειδικό βιβλίο του σχολείου ο κηδεμόνας αν είναι ανήλικος ο μαθητής ή ο ίδιος ο μαθητής όταν είναι ενήλικος. β)Υπεύθυνη δήλωση για την κηδεμονία του μαθητή σύμφωνα με τα οριζόμενα στο άρθρ. 10 του Π.Δ. 294/79 όπως αυτό τροποποιήθηκε με την παρ. 3 του άρθρ. 3 του Π.Δ. 952/80. γ)Υπεύθυνη δήλωση του κηδεμόνα του μαθητή ή του ίδιου αν είναι ενήλικος για τον τύπο του λυκείου τον τομέα το τμήμα ή την κατεύθυνση που επιθυμεί να παρακολουθήσει σε κάθε περίπτωση. δ)Πιστοποιητικό του δήμου ή της κοινότητας στα μητρώα τη οποίας είναι γραμμένος ο μαθητής στην περίπτωση που δεν έχει αστυνομική ταυτότητα ώστε να καταχωρηθούν τα στοιχεία του μαθητή που ορίζονται στο άρθρ. 9 του Π.Δ. 294/79. Σελ. 444,870(α) Τεύχος ΣΤ113-Σελ. 34 Η επαγγελματική ιδιότητα του πατέρα αν δεν προκύπτει από τα αναφερόμενα στοιχεία λαμβάνεται από την αστυνομική του ταυτότητα ή έγγραφη δήλωση του κηδεμόνα. Εγγραφές Ελλήνων μαθητών ξένων σχολικών  μονάδων που λειτουργούν στην αλλοδαπή Άρθρ.4.-1.Έλληνες ή Έλληνες το γένος μαθητές που προσκομίζουν ενδεικτικό ή αποδεικτικό σπουδών ή άλλο αποδεικτικό στοιχείο της μαθητικής τους κατάστασης σε ξένο σχολείο γενικής εκπ/σης που λειτουργεί στην αλλοδαπή εγγράφονται ως τις 31 Οκτωβρίου στις σχολικές μονάδες της Μέσης ΤΕΕ, μετά τη λήψη της ισοτιμίας του αναφερόμενου αποδεικτικού τους, σύμφωνα με τις διατάξεις του άρθρ. 2 της απόφασης αυτής και με ανάλογη εφαρμογή του άρθρ. Ι του Π.Δ. 639/82 (ΦΕΚ 130Α'). 2.Έλληνες ή Έλληνες το γένος μαθητές που προσκομίζουν ενδεικτικό ή αποδεικτικό σπουδών ή άλλο αποδεικτικό στοιχείο της μαθητικής τους κατάστασης σε ξένο τεχνικό ή επαγγ/κό σχολείο που λειτουργεί στην αλλοδαπή μπορούν να εγγράφονται οποτεδήποτε μέσα στο διδακτικό έτος σε αντίστοιχη τάξη των σχολικών μονάδων της μέσης ΤΕΕ που λειτουργούν στην Ελλάδα. Για την εγγραφή τους απαιτείται λήψη ισοτιμίας από το συμβούλιο τεχνικής και επαγγελματικής εκπαίδευσης. 32.Ε.α.150 Τεχνικές και Επαγγελματικές Σχολές Μέσης Εκπαίδευσης Περιπτώσεις μετεγγραφής Άρθρ.5.-1. Α'.Επιτρέπεται η μετεγγραφή μαθητών από δημόσια σχολική μονάδα της μέσης ΤΕΕ σε άλλη μονάδα ίδιου τύπου στις ακόλουθες περιπτώσεις: α)Αν καταργήθηκε η σχολική μονάδα στην οποία είναι γραμμένος ο μαθητής. β)Αν η οικογένεια του μαθητή ή του κηδεμόνα του άλλαξε τόπο κατοικίας. γ)Αν ο μαθητής πρόκειται να επιστρέψει στην πόλη της μόνιμης κατοικίας της οικογενειάς του. δ)Αν την επιμέλεια του μαθητή ανέλαβε άλλο πρόσωπο που διαμένει σε άλλο τόπο. ε)Αν ο μαθητής ημερήσιας σχολικής μονάδας άρχισε να εργάζεται για βιοπορισμό και ζητά μετεγγραφή για εσπερινή σχολική μονάδα. στ)Αν ο μαθητής εσπερινής σχολικής μονάδας έπαψε να εργάζεται για βιοπορισμό και ζητά μετεγγραφή για ημερήσια σχολική μονάδα. ζ)Αν ο μαθητής προτίθεται να παρακολουθήσει τομέα ή τμήμα ή κατεύθυνση που δεν υπάρχουν στις σχολικές μονάδες του ΚΕΤΕ στο οποίο είναι γραμμένος ο μαθητής. Β'.α)Αν ο μαθητής επιθυμεί την παρακολούθηση άλλου τομέα (Β' Λυκείου) ή τμήματος (Γ΄ Λυκείου και Α' νέου τύπου) ή κατεύθυνσης (Β' νέου τύπου) από την αρχική του δήλωση. β)Αν ο μαθητής που έχει τελειώσει τη φοίτησή του στη Β' τάξη του Λυκείου ή στην Α' τάξη τεχνικής και επαγγ/κής σχολής επιθυμεί να αλλάξει τομέα ή τμήμα αντίστοιχα εφόσον φοιτήσει πάλι στην τάξη από την οποία αποφοίτησε. Οι μετεγγραφές της παραγράφου τούτης γίνονται: α)του εδαφ. Α' με έγκριση του δ/ντή του ΚΕΤΕ στο οποίο θέλει να μετεγγραφεί ο μαθητής ή της σχολικής μονάδας αν αυτή δεν υπάγεται σε ΚΕΤΕ ύστερα από αίτηση του κηδεμόνα του, εφόσον είναι ανήλικοι που θα συνοδεύονται και από τα απαραίτητα στοιχεία που θα βεβαιώνουν το λόγο για τον οποίο ζητείται η μετεγγραφή. Ο διευθυντής μπορεί να ζητήσει από τον ενδιαφερόμενο κάθε αποδεικτικό στοιχείο που θα θεωρήσει απαραίτητο για να βεβαιωθεί αν αληθεύει ο προβαλλόμενος λόγος μετεγγραφής. β)Του εδαφ. Β' με την έγκριση του δ/ντή του ΚΕΤΕ στο οποίο θέλει να μετεγγραφεί ο μαθητής ή της σχολικής μονάδας αν αυτή δεν υπάγεται σε ΚΕΤΕ ύστερα από υπεύθυνη δήλωση του κηδεμόνα του ή του ίδιου αν είναι ενήλικος. 2.Μετεγγραφή μαθητή ιδιωτικής σχολικής μονάδας μέσης Τ.Ε.Ε. σε δημόσια ίδιου τύπου πραγματοποιείται ύστερα από αίτηση του κηδεμόνα του, ή του ίδιου αν είναι ενήλικος. Ο μαθητής που μετεγγράφεται από ιδιωτική σχολική μονάδα θεωρείται ότι φοιτά κανονικά στην τάξη της δημόσιας σχολ. μονάδας στην οποία μετεγγράφεται και κατατάσσεται στη αμέσως επόμενη τάξη αν το ετήσιο αποτέλεσμά του είναι προαγωγικό σύμφωνα με τις κείμενες διατάξεις. Σε αντίθετη περίπτωση κατατάσσεται στην τάξη που έχει κάνει τη μετεγγραφή και υποχρεώνεται να επαναλάβει τη φοίτηση. 3.Μετεγγραφή μαθητή δημόσιας σχολικής μονάδας της μέσης Τ.Ε.Ε. σε ίδιου τύπου ιδιωτική πραγματοποιείται ως τις 25 Οκτωβρίου κάθε χρόνου. Μετά την ημερομηνία αυτή και ως τις 23 Δεκεμβρίου η μετεγγραφή αυτή επιτρέπεται μόνον στην περίπτωση ιδιαίτερα σημαντικού λόγου που εκτιμάται από τον δ/ντή εκπ/σης ή τον προϊστάμενο του γραφείου εκπ/σης. Η μετεγγραφή αυτή πραγματοποιείται με την έγκριση του δ/ντή Εκπ/σης ή του προϊσταμένου του γραφείου εκπ/σης της μέσης Τ.Ε.Ε στη αρμοδιότητα του οποίου ανήκει η δημόσια μονάδα. Συμπληρωματικά εφαρμόζεται η παρ. Ι του άρθρου τούτου. 4.Οι μετεγγραφές μαθητών λυκείων μέσης γενικής σε λύκεια μέσης τεχνικής-επαγγελματικής εκπ/σης και αντίστροφα ρυθμίζονται με το Π.Δ. 639/82. Λοιπές μετεγγραφές. Άρθρ.6.-1.Μετεγγραφές μαθητών δημόσιων τεχνικών και επαγγελματικών σχολικών μονάδων σε δημόσιες τεχνικές και επαγγελματικές μονάδες γίνονται από υπηρεσιακή ανάγκη ακόμη και δίχως αίτηση των κηδεμόνων τους στις περιπτώσεις: α)κατάργησης της σχολικής μονάδας, β)ίδρυσης νέας σχολικής μονάδας, γ)επιβολής σε μαθητή της ποινής της αλλαγής σχολικού περιβάλλοντος και  δ)υπέρβασης του ανώτατου επιτρεπτού αριθμού μαθητών που φοιτούν στην σχολική μονάδα. 2.Μετεγγραφές μαθητών ιδιωτικών σχολικών μονάδων σε δημόσιες γίνονται από υπηρεσιακή υποχρέωση ακόμη και δίχως αίτηση των κηδεμόνων στις περιπτώσεις: α)παύσης της λειτουργίας της ιδιωτικής σχολικής μονάδας ή τάξης της, β)υπέρβασης του καθορισμένου ανώτατου αριθμού μαθητών και γ)επιβολής σε μαθητή της ποινής της αλλαγής σχολικού περιβάλλοντος. 3.Οι μετεγγραφές εξαιτίας κατάργησης ή ίδρυσης σχολικών μονάδων, οι οποίες αποφασίζονται ακόμη και για άρση της υπεραριθμίας των μαθητών γίνονται με βάση τα χωροταξικά δεδομένα σε συνδυασμό με τις προτιμήσεις των κηδεμόνων των μαθητών όπου είναι δυνατό. 4.Ο Προϊστάμενος της αρμόδιας διεύθυνσης ή του γραφείου μέσης τεχνικής και επαγγελματικής εκπαίδευσης από το οποίο μετεγγράφεται ο μαθητής έχει αποφασιστική αρμοδιότητα για τις μετεγγραφές που γίνονται σύμφωνα με το άρθρο τούτο, καθώς και για την επιλογή της σχολικής μονάδας στην οποία θα γίνει η μετεγγραφή Η αρμοδιότητα του είναι    εκτελεστική   μόνο   για   τις  ενέργειες (Μετά τη σελ. 444,870(α) Σελ. 444,871 Τεύχος ΣΤ113-Σελ. 35 Τεχνικές και Επαγγελματικές Σχολές Μέσης Εκπαίδευσης 32.Ε.α.150 που αφορούν την πραγματοποίηση των κυρώσεων αλλαγής σχολικού περιβάλλοντος. Διαδικασία μετεγγραφών Άρθρ.7.-1.Ο Διευθυντής της σχολικής μονάδας από την οποία γίνεται η μετεγγραφή αμέσως μετά από την με οποιοδήποτε τρόπο έγκριση της μετεγγραφής έχει καθήκον αμέσως και πάντως όχι αργότερα από 10 μέρες να  α)να συμπληρώσει και επισημοποιήσει με σφράγιση και υπογραφή το πρωτότυπο ατομικό δελτίο του μετεγγραφόμενου μαθητή που πρόκειται να αποσταλεί. β)μεταφέρει από το πρωτότυπο ατομικό δελτίο σε ομοιότυπο τα στοιχεία επώνυμο, όνομα, όνομα πατέρα και μητέρας, τον αριθμό μητρώου μαθητών, τα στοιχεία επίδοσης που ενδεχόμενα υπάρχουν (βαθμούς, τα σχετικά με το σχολικό έτος στο οποίο γίνεται η μετεγγραφή και τα διαβιβαστικά στοιχεία του ατ. δελτίου: αρ. πρωτοκόλλου, ημερομηνία, σχολείο προορισμού, δ/γή). γ)ενημερώνει το μητρώο μαθητών σχετικά με τη μεταβολή αυτή και δ)στείλει υπηρεσιακά και με απόδειξη στο λύκειο στο οποίο γίνεται η μετεγγραφή το συμπληρωμένο σύμφωνα με τα παραπάνω πρωτότυπο ατομικό δελτίο. 2.Στην περίπτωση ιδιωτικών σχολικών μονάδων το πρωτότυπο ατομικό δελτίο θεωρείται και από τον αρμόδιο προϊστάμενο της δ/νσης ή του γραφείου μέσης τεχνικής και επαγγελματικής εκπαίδευσης πριν αποσταλεί.  3.Το συντασσόμενο σύμφωνα με το εδαφ. β της παρ. Ι του άρθρου τούτου αντίγραφο ατομικού δελτίου μπορεί να είναι πλήρες φωτοαντίγραφο του πρωτοτύπου, επισημοποιείται και παίρνει τη θέση του πρωτοτύπου που διαβιβάστηκε. 4.Ο ίδιος διευθυντής υποχρεούνται ακόμη να εφοδιάσει το μετεγραμμένο μαθητή με ειδικό υπηρεσιακό σημείωμα με το οποίο ο μαθητής αυτός θα μπορεί να παρακολουθήσει τη διδασκαλία των μαθημάτων στο λύκειο που μετεγγράφεται, ώσπου να παραληφθεί το ατομικό δελτίο από τη σχολική αυτή μονάδα. 5.Ο Διευθυντής της σχολικής μονάδας στην οποία γίνεται η μετεγγραφή μόλις παραλάβει το ατομικό δελτίο του μετεγγραφόμενου μαθητή καταχωρίζει τα στοιχεία του στο μητρώο μαθητών και εντάσσει το ατομικό δελτίο αυτό στην κατάλληλη σειρά μεταξύ των ατομικών δελτίων των μαθητών της ίδιας τάξης. Σελ. 444,872 Τεύχος ΣΤ113-Σελ. 36 6.Αφού τελειώσει η διαδικασία που καθορίζεται από την προηγούμενη παράγραφο η μετεγγραφή θεωρείται ότι έχει γίνει και ο μαθητής συμπεριλαμβάνεται στη δύναμη της σχολικής μονάδας. 7.Στις περιπτώσεις εκείνες που η μετεγγραφή γίνεται μετά από έγκριση του διευθυντή της σχολικής μονάδας στην οποία μετεγγράφεται ο μαθητής ο διευθυντής αυτός τη γνωστοποιεί το ταχύτερο δυνατό με υπηρεσιακό σημείωμα στο διευθυντή της σχολικής μονάδας από την οποία μετεγγράφεται και στην συνέχεια ακολουθείται η σχετική διαδικασία που ορίζεται από την παρ. Ι του άρθρου τούτου. 8.Οι αιτήσεις για μετεγγραφή των ενδιαφερομένων υποβάλλονται στα όργανα εκείνα που είναι για κάθε περίπτωση αρμόδια για την έγκριση σύμφωνα με τις διατάξεις της απόφασης τούτης. Ένταξη μετεγγραφόμενων μαθητών Άρθρ.8.-1.Μαθητές που μετεγγράφονται σε άλλη σχολική μονάδα του ίδιου τύπου μέσης Τ.Ε.Ε. εντάσσονται στην τάξη, στην οποία είχαν ενταχθεί στη σχολική μονάδα, από την οποία πήραν μετεγγραφή. Οι μαθητές των ημερήσιων σχολ. μονάδων μετεγγράφονται στις εσπερινές και αντίστροφα ως ακολούθως: α)Μαθητές των Α', Β' και Γ' τάξεων ημερήσιων μονάδων μετεγγράφονται αντίστοιχα στις Α', Β' και Γ' τάξεις εσπερινών. β)Μαθητές της Α' τάξης εσπερινών μονάδων μετεγγράφονται στην Α' τάξη ημερησίων ως τις 20 Ιανουαρίου. γ)Μαθητές των Β', Γ' και Δ' τάξεων εσπερινών μονάδων μετεγγράφονται αντίστοιχα στις Α', Β' και Γ' τάξεις ημερησίων. 32.Ε.α.150 Τεχνικές και Επαγγελματικές Σχολές Μέσης Εκπαίδευσης Προθεσμίες μετεγγραφών